বাগেরহাট, ২০ জুন (শীর্ষ নিউজ ডটকম): বাগেরহাট যক্ষা নিয়ন্ত্রণ কর্মসূচির বর্তমান অবস্থা ও করণীয়  বিষয়ক এক গোলটেবিল বৈঠক অনুষ্ঠিত হয়েছে। আজ সোমবার দিনব্যাপী স্থানীয় প্রেসক্লাব মিলনায়তনে স্বাস্থ্য অধিদপ্তর, স্বাস্থ্য ও পরিবার কল্যাণ মন্ত্রণালয় এবং ব্রাক এ বৈঠকের আয়োজন করে।  সিভিল সার্জন তপন কুমার শীলের সভাপতিত্বে অনুষ্ঠিত গোলটেবিল বৈঠকে প্রধান অতিথি হিসেবে উপস্থিত ছিলেন বাগেরহাটের পুলিশ সুপার খন্দকার রফিকুল ইসলাম। বৈঠকে যক্ষা নিয়ন্ত্রণে জনসচেতনতা ও বিভিন্ন কর্মপরিকল্পনা কৌশল বিষয়ে প্রবন্ধ উপস্থাপন করেন ডা. নজরুল ইসলাম। এছাড়া বিএমএর সাধারণ সম্পাদক ডা. আ. মতিন আকন, সাংবাদিক মীর জুলফিকার আলী লুলু,  এডভোকেট মোজাফ্u200cফর হোসেন, অধ্যাপক এবিএম মোশারেফ হুসাইন, ব্রাকের শাহিদুর রহমান, সাংবাদিক বাবুল সরদার, শাহিনুর ইসলাম শামীম, প্রীতি রঞ্জন দত্ত প্রমুখ আলোচনায় অংশ নেন।